ಎರಡು ಮುದ್ದಾದ ನಾಯಿಮರಿಗಳಿಗೆ ಜನ್ಮ ನೀಡಿದ ಕೋಟಿ ಬೆಲೆ ಬಾಳುವ ರಾಯಲ್ ಡಾಗ್

ಬೆಂಗಳೂರು: ನಾಯಿ ಬೆಲೆ ಅಬ್ಬಬ್ಬಾ ಅಂದ್ರೆ ಸಾವಿರ, ಲಕ್ಷದ ಲೆಕ್ಕದಲ್ಲಿ ಇರುತ್ತೆ. ಆದ್ರೇ ಇದು ಕೋಟಿ ಬೆಲೆಬಾಳೋ ಫಾರಿನ್ ಬ್ರೀಡ್ ನಾಯಿ. ಬೆಂಗಳೂರಿನಲ್ಲಿರುವ ಕೋಟಿ ಬೆಲೆಬಾಳೋ ನಾಯಿ ಈಗ ತಾಯಿ ಆಗಿದೆ.

ಕೊರಿಯನ್ ಮ್ಯಾಸ್ಟಿಪ್ ಅನ್ನೋ ಅಪರೂಪದ ದುಬಾರಿ ನಾಯಿಯನ್ನು ಬೆಂಗಳೂರಿನ ಸತೀಶ್ ಎಂಬವರು ವಿದೇಶದಿಂದ ತರಿಸಿದ್ರು. ಒಂದು ಹೆಣ್ಣು ಮತ್ತು ಒಂಡು ಗಂಡು ಮರಿಯನ್ನು ಬರೋಬ್ಬರಿ ಎರಡು ಕೋಟಿ ಕೊಟ್ಟು ಖರೀದಿಸಿದ್ರು. ಆದ್ರೆ ಗಂಡು ನಾಯಿ ಕೆಲವು ದಿನಗಳ ನಂತರ ಸತ್ತು ಹೋಗಿತ್ತು. ಬಳಿಕ ಹೆಣ್ಣು ನಾಯಿಗೆ ಕೃತಕ ಗರ್ಭಧಾರಣೆ ಮಾಡಿಸಲಾಗಿತ್ತು. ಹೀಗಾಗಿ ಇದೀಗ ಕೊರಿಯನ್ ಮ್ಯಾಸ್ಟಿಪ್ ತಳಿಯ ನಾಯಿ ಮುದ್ದು ಮರಿಗಳಿಗೆ ಜನ್ಮನೀಡಿದೆ.

ಸದ್ಯ 20 ದಿನದ ಈ ನಾಯಿ ಮರಿಗಳಿಗೆ ಮಾರುಕಟ್ಟೆಯಲ್ಲಿ ಭಾರೀ ಬೇಡಿಕೆ ಇದೆ. ಒಂದು ನಾಯಿ ಮರಿಗೆ 20 ಲಕ್ಷ ರೂ. ನಷ್ಟು ಬೇಡಿಕೆ ಇದೆ ಸತೀಶ್ ಹೇಳುತ್ತಾರೆ. ಅಂದಹಾಗೆ ಕೋಟಿ ರೂ. ಬೆಲೆಯ ನಾಯಿಯನ್ನು ಸಾಕೋಕೆ ತಿಂಗಳಿಗೆ ಏನಿಲ್ಲ ಅಂದ್ರೂ ಇಪ್ಪತ್ತರಿಂದ ಮೂವತ್ತು ಸಾವಿರ ಖರ್ಚಾಗಲಿದೆ.